Uuringu kohaselt on «keskpäevane päikesevalgus enamikus USA ja maailma linnades suvisel ajal äärmiselt efektiivne SARS-CoV-19 inaktiveerimiseks, kui see on sattunud aevastamise või köhimise tõttu pindadele.»
Uuringu teinud teadlased nendivad, et viirus on kõige nakkavam detsembrist märtsini, kui see võib elada pindadel terve päeva või isegi kauem, millega kaasneb viiruse aerosoolina õhku lendumise ja levimise oht enamikus linnades.
Ajakirjas Photochemistry and Photobiology ilmunud uuringus analüüsiti, kui tõhusalt hävitab UV-kiirgus viirust erinevates maailma linnades erinevatel aastaaegadel. Selleks kasutati mudelit, millega on varem hinnanud gripiviiruste ja ka Ebola elujõulisust päikesevalguses.
Teadlaste hinnangul hävitab tugev päikesevalgus koroonaviiruse kiiremini kui A-tüüpi gripiviiruse.